kardosdrur/scandi-wiki huggingface dataset:
Forbundsrepublik

En forbundsrepublik eller føderal republik er en føderation af stater med en republikansk form for regering. En føderation består af en række selvstyrende stater, som er forenet af en føderal regering. I en føderation er de autonome regioners status som selvstyre rodfæstet i landets forfatning eller grundlov og kan dermed ikke, i modsætning til i en unitær stat, få frataget den status af en unilateral beslutning fra den centrale regering. Staterne i en føderation bevarer også den politiske suverænitet som de ikke afgiver til føderationen. Brugen af begrebet republik er egentlig selvmodsigende, men betyder som minimum at en stat, eller et forbund af stater, ikke har en monark som statsoverhoved.

Tre stater beskriver direkte sig selv som forbundsrepublikker, nemlig Forbundsrepublikken Tyskland, Forbundsrepublikken Nigeria og Forbundsrepublikken Etiopien. En lignende variant er føderativ republik, som Brasilien kalder sig selv. Ikke alle føderationer er republikker; for eksempel er Canada, Australien og Malaysia alle føderale konstitutionelle monarkier.

Liste over forbundsrepublikker

Nuværende

Historiske
 Mellemamerikas Forenede Stater (1824-1840)
 "Storcolombia" (1819-1831), senere Colombia (forbundsrepublik indtil 1886; unitær republik efter 1886)
 Forbundsrepublikken Cameroun (République Fédérale du Cameroun) (1961-1972)
 Tjekkoslovakiet (1969-1992)
 Sovjetunionen (1922-1991)
 Jugoslavien (1945-2003)
 Serbien og Montenegro (2003-2006)

Fiktive
 Den Galaktiske Republik

Statsformer
 

es:República federal
it:Repubblica federale
sv:Förbundsrepublik
Landspokalturneringen

Landspokalturneringen har flere betydninger:

Fodbold 
 Copa del Rey – den spanske pokalturnering
 Coppa Italia – den italienske pokalturnering
 Coupe de France – den franske pokalturnering
 DBUs Landspokalturnering for herrer – den danske pokalturnering for mænd
 Danmarkspokalturneringen – dansk turnering, afviklet i 1940
 DBUs Landspokalturnering for kvinder – den danske pokalturnering for kvinder
 DFB-Pokal – den tyske pokalturnering
 Emperor's Cup – den japanske pokalturnering
 FA Cup – den engelske pokalturnering
 League Cup – den engelske ligacup
 FFA Cup – den australske pokalturnering
 KNVB Cup – den hollandske pokalturnering
 Scottish Cup – den skotske pokalturnering
 Welsh Cup – den walisiske pokalturnering
 Svenska Cupen – den svenske pokalturnering

Håndbold 
 DHF's Landspokalturnering – den danske pokalturnering i håndbold
 DHB-pokal – den tyske pokalturnering i håndbold

Andre sportsgrene 
 DBBF's Landspokalturnering – den danske pokalturnering i basketball
 DVBF's Landspokalturnering – den danske pokalturnering i volleyball
 AL Bank Cup – den danske pokalturnering i ishockey
 DRU's Landspokalturnering – den danske pokalturnering i rugby
Charlie Kaufman

Charles "Charlie" Stuart Kaufman (født 20. september 1958) er en amerikansk manuskriptforfatter og filminstruktør.

Biografi 
Han slog for alvor igennem med filmen Being John Malkovich med John Cusack og Cameron Diaz i to af hovedrollerne og instrueret af Spike Jonze. Filmen modtog flere Oscarnomineringer, bl.a. for bedste instruktør, bedste kvindelige birolle og bedste originale manuskript.

Successen blev fulgt op med først Adaptation i 2002, instrueret igen af Spike Jonze og for hvilken Kaufman denne gang blev Oscarnomineret for bedste filmatisering. 

I 2004 var han sammen med instruktøren Michel Gondry manden bag Evigt solskin i et pletfrit sind (Eternal Sunshine of the Spotless Mind), for hvilken han vandt en Oscar for bedste originale manuskript.

Kaufman er kendt for at give sine hovedpersoner et selvkritisk og negativt syn på livet, hvilket vi ser for Craig (John Cusack) i Being John Malkovich, Charlie (Nicolas Cage) i Adaptation og Joel (Jim Carrey) i Eternal Sunshine of the Spotless Mind.

I 2008 debuterede Kaufman som filminstruktør med New York Iscenesat (eng: Synecdoche New York).

Filmografi 
 Being John Malkovich (1999)
 Human Nature (2001)
 Adaptation (2002)
 Confessions of a Dangerous Mind (2002)
 Evigt solskin i et pletfrit sind (Eternal Sunshine of the Spotless Mind) (2004)
 New York Iscenesat (2008)

Priser og nomineringer 
 Oscar for bedste originale manuskript
 Being John Malkovich (2000), nomineret
 Eternal Sunshine of the Spotless Mind (2005), vandt
 Oscar for bedste filmatisering
 Adaptation (2003), nomineret

 BAFTA Award for bedste originale manuskript
 Being John Malkovich (2000), vandt
 Eternal Sunshine of the Spotless Mind (2005), vandt
 BAFTA Award for bedste filmatisering
 Adaptation (2003), vandt

 Golden Globe Award for bedste filmmanuskript
 Being John Malkovich (2000), nomineret
 Adaptation (2003), nomineret
 Eternal sunshine of the spotless mind (2005), nomineret

 Saturn Award for bedste manuskriptforfatter
 Being John Malkovich (2000), vandt
 Eternal Sunshine of the Spotless Mind (2005), nomineret

 Writers Guild of America Award for bedste originale manuskript
 Being John Malkovich (2000), nomineret
 Eternal Sunshine of the Spotless Mind (2005), vandt
 Writers Guild of America Award for bedste filmatisering
 Adaptation (2003), nomineret

Eksterne henvisninger 
 

Manuskriptforfattere fra USA
Oscar for bedste originale manuskript
Personer fra New York City
Wolfgang Přiklopil

Wolfgang Přiklopil (14. maj 1962 i Wien – 23. august 2006 i Wien) var manden, der holdt Natascha Kampusch fanget i 8 år, fra hun var 10 til hun var 18. Dette begyndte i Strasshof i Østrig i 1998, og endte samme sted i 2006. Wolfgang Přiklopil begik selvmord samme dag som Natascha Kampusch flygtede. Han var af tjekkisk afstamning.

Personer fra Østrig
Personer fra Wien
Bortførere
Personer der har begået selvmord
Steso

Steso (født Thomas) er en fiktiv figur, en ung junkie på 29 år, som optræder i romanen Nordkraft fra år 2002 af Jakob Ejersbo.

Historie
Han bor i Aalborg og kaldes Steso-Thomas og har, efter sin egen mening, et godt liv. For Steso er livet at tage stoffer. Det er et valg, han selv har taget. Han har ingen grænser. Steso stjæler fra sine venner, selv sin gode ven Taber, men det tager de ikke så tungt. Det er en del af ham, og han har trods alt altid været deres ven. 

Steso læser alle de bøger, som han kan få fat i, og er fast kunde hos bogbutikken Læsehesten. Han snakker også meget om: "den anale fase, den orale fase", som er de sjove faser, og til sidst "den banale fase", hvor man er voksen og det hele er rutinepræget og ensformigt. 

Steso tager stoffer, fordi han er "sig selv", når han tager stoffer, mener han. Hans venner mener, at Steso ville være irriterende og uudholdelig at være sammen med, hvis han ikke tog stoffer. I hans kæresteforhold er han sammen med den forsigtige, forvirrede pige ("Gule") Tilde, der konstant skal indlægges på hospitalet. Men da ægte kærlighed ikke betyder noget for ham længere, vælger hun at forlade ham.

Steso får en depression og tager hjem til sine forældres tomme hus, hvor han dør af en overdosis. Steso mener selv, at meningen med hans liv er at have prøvet alle stoffer inden han dør. 

Han optrådte også i spillefilmen, Nordkraft, baseret på bogen og instrueret af Ole Christian Madsen. I filmen bliver han spillet af skuespilleren Thure Lindhardt.

Eksterne henvisninger 

Fiktive personer fra Danmark
Litterære personer
Tangent (geometri)

En tangent til en kurve i et punkt er en ret linje, der approksimerer kurven nær punktet. Hvis kurven er graf for en differentiabel funktion, så er tangentens hældning lig med funktionens differentialkvotient og angiver funktionens væksthastighed i punktet. Tangenten kan godt skære kurven i andre punkter end røringspunktet, men i disse punkter vil den oftest ikke være en tangent. En ret linje kan dermed både være en sekant, og en tangent til en bestemt kurve.

Tangentens ligning 
En tangent til grafen for en differentiabel funktion har ligning:

hvor f'(x0) udgør differentialkvotienten i punktet.

Tangentplan 

Det er også muligt at finde tangentplanet til en flade. Tangentplanet rører fladen i røringspunktet og dets normalvektor er parallel med fladens normalvektor i punktet. Ligesom tangentlinjen approksimerer planet kurven omkring røringspunktet. For en flade, der kan skrives på formen:  er tangentplanet i røringspunktet :

Dette udtryk kan generaliseres til flere dimensioner.

Analytisk geometri
Eric Heiden

Eric Arthur Heiden (født 14. juni 1958 i Madison, Wisconsin, USA) er en amerikansk tidligere skøjteløber, som vandt alle mændenes konkurrencer i hurtigløb på skøjter ved Vinter-OL 1980. Samtidig satte han fire olympiske og en verdensrekord. De fem guldmedaljer ved de samme lege er stadig en enestående rekord i Vinter-OL-sammenhæng.

Beth Heiden, Erics søster, vandt ligeledes en bronzemedalje ved legene i 1980 hvilket gav Heiden-familien præcist halvdelen af de medaljer der blev vundet af USA ved disse lege.

Eksterne henvisninger 

 

Personer fra Wisconsin
Deltagere ved vinter-OL 1980
Medaljevindere ved vinter-OL 1980
Olympiske mestre fra USA
Skøjteløbere fra USA
Walter Raleigh

Sir Walter Raleigh, eller Sir Walter Ralegh (1552 eller 1554 – 29. oktober 1618) var en engelsk forfatter og opdagelsesrejsende. Han var ansvarlig for at etablere den første engelske koloni i den nye verden (Amerika) den 4. juni 1584, ved Roanoke Island i det nuværende North Carolina.

Han sad fængslet i Tower of London i 13 år anklaget for at have deltaget i en sammensværgelse mod kongen. Efter sin løsladelse ledte han sin anden ekspedition mod det nuværende Guyana og vestlige Venezuela, hvor han forsøgte at finde El Dorado. Ud over at han ikke fandt stedet, angreb hans mænd en spansk by ved Orinoco-floden i strid med fredsaftaler med Spanien, hvilket førte til hans halshugning, da han vendte tilbage til England.

Noter

Eksterne henvisninger 

 

Opdagelsesrejsende fra Storbritannien
Personer fra England
Personer henrettet ved halshugning
Tjek fødselsår
Alumni fra University of Oxford
Jevnaker

Jevnaker er en kommune og en by i Viken fylke i Norge.
Den grænser i nord til Gran, i øst til Lunner og i sydvest til Ringerike i Buskerud fylke. Højeste punkt er Svarttjernhøgda der er 717 moh. 

Kommunen ligger ved sydenden av Randsfjorden. Køkkenproducenten Norema har haft fabrik i Jevnaker i snart 30 år, og Hadeland Glassverk, som også er kommunens tusenårssted, ligger også i Jevnaker.

Jevnaker er for øvrigt den mindste kommune i det tidligere Oppland fylke regnet i areal.

Idræt 
I december 2012 blev en bandybane indviet.

Kilder og henvisninger 

 Kultur i Jevnaker på kort fra Kulturnett.no
 Nationalbibliotekets historiske fotografier fra Jevnaker 1911-1926

Kommuner i Viken
Kommuner i Oppland
Manolete

Manuel Laureano Rodríguez Sánchez (født 4. juli 1917, død 28. august 1947) som er bedre kendt som Manolete var en spansk tyrefægter. Han blev kendt kort efter den spanske borgerkrig og bliver af mange betragtet som den bedste tyrefægter nogensinde.

Eksterne henvisninger 

Personer fra Spanien
Tyrefægtning
Anden paa coke?

- kan alle disse shows bære selvstændige artikler

Anden Paa Coke? er et stand-up/teatershow af stand-up-komikeren Anders Matthesen. Anden turnerede med showet i 2006, der blev udgivet på dvd i november 2006.

Historie 
Showet starter med at Matthesen laver stand-up, men stopper hurtigt igen idet han ikke er tilfreds med materialet og ønsker at skrive det om. Tæppet bliver trukket fra og scenen bliver afsløret at være til hans lejlighed. Matthesen går fortvivlet rundt i lejligheden og forsøger at finde på en idé til hans show, som har premiere samme aften. Han lader sig distrahere af hverdagsting, f.eks. da han modtager en sending frugt, som han bruger som inspiration til hans stand-up. Undervejs skriver han de få emner, han mener, kan bruges til showet, op på sin computer. En mystisk lille kuffert frister ham flere gange igennem showet, men han modstår. Til sidst er han tilfreds med en sætliste, men strømmen går, før han kan printe den ud. I desperation bliver han fristet af kufferten og åbner den. Ud tager han en sømandskasket. Da han tager den på, bliver han forvandlet til Stewart Stardust, som straks går i gang med at fortælle grove vittigheder. Matthesen stopper ham og tager kasketten af, da han kan "klare sig uden ham". Men Stardust giver ikke op så let og de to slås om kontrollen. Til sidst snyder Matthesen Stardust og spidder hans kasket med et samurai-sværd. Printeren går i gang og Matthesen forlader lejligheden med sin sætliste og tæppet går.

En speaker byder dernæst velkommen til showet, hvorefter Matthesen kommer ind på scenen. Her laver han stand-up rettet imod sig selv. Undervejs får han brugt alle stikordene fra sin liste. Han fortæller, at han altid har lavet stand-up om alt hvad der var galt i verden, men aldrig at han selv var et imperfekt menneske. Han har ikke længere brug for at skjule sig bag fjollede figurer.

Se også 
 Anders Matthesen

Eksterne henvisninger 
 

Stand-up-comedy-shows
Anders Matthesen
Lesja

Lesja ligger øverst i Gudbrandsdalen og er en kommune og en by i Innlandet fylke i Norge.
Den grænser i nord til Nesset, Sunndal og Oppdal, i øst til Dovre, i syd til Vågå og Lom, i syd og vest til Skjåk, og i vest til Rauma.  Højeste punkt er Storstyggesvånåtinden der er 2.209 moh.

Areal og befolkning 
De fleste af kommunens indbyggere bor i Lesja, Lora, Lesjaverk, Lesjaskog og på Bjorli.

Størsteparten (82 %) af kommunen ligger over 900 m.o.h. Bebyggelsen ligger hovedsageligt i 500 til 650 meters højde langs Raumabanen og E136.

Der er flere fjeldtoppe på over 2.000 m.o.h. i kommunen med Svanåtinden som ligger på grænsen til Dovre som den højeste.

Kommunens hovederhverv er landbrug. Tæt på 40 % af de erhvervsaktive i kommunen arbejder inden for jordbrug.

Seværdigheder 
 Tunstugu som ligger på Lesja Bygdemuseum. Stuen rummer café og udtstillingslokaler for museet. I mange sammenhænge er den bygdens storstue, som bliver brugt til bryllupper, begravelser, store arrangementer osv.

Eksterne henvisninger 

 Information om Gudbrandsdalen 
 Kultur i Lesja på kortfra Kulturnett.no 

 
Kommuner i Innlandet
Kommuner i Oppland
Bad (album)

Bad er det tredje soloalbum fra Michael Jackson, som blev udgivet af Epic/CSB Records i 1987. Der blev solgt 25 millioner eksemplarer af albummet på verdensplan, samt sendt 8 millioner eksemplarer til USA. Bad havde 5 Billboard Hot 100 #1 singler. Bad er efterfølgeren af Jacksons sidste album, ''Thriller, som var en international succes.

Spor 

Albummet består af følgene numre:

 "Bad" (Michael Jackson) – 4:06
 "The Way You Make Me Feel" (Michael Jackson) – 4.58
 "Speed Demon" (Michael Jackson) – 4:01
 "Liberian Girl" (Michael Jackson) – 3:53
 "Just Good Friends" (Duet med Michael Jackson og Stevie Wonder) – 4:05
 "Another Part of Me" (Michael Jackson) – 3:53
 "Man in the Mirror" (Michael Jackson) – 5:18
 "I Just Can't Stop Loving You" (Duet med Michael Jackson og Siedah Garrett) – 4:13
 "Dirty Diana" (Michael Jackson) – 4:40
 "Smooth Criminal" (Michael Jackson) – 4:16
 "Leave Me Alone" (Michael Jackson) – 4:37 (ikke på LP udgaven)

Da albummet blev genudgivet som special edition i 2001, blev der tilføjet ekstra tracks til albummet. Disse tracks bestod af interviews med Quincy Jones samt nogle tidligere optaget sange, som ikke kom med på albummet i 1987. De er listet herunder:

 Interview with Quincy Jones #1 – 4:03
 "Streetwalker" – 5:49
 Interview with Quincy Jones #2 – 2:53
 "Todo Mi Amor Eres Tu (I Just Can't Stop Loving You)" (Michael Jackson/Rubén Blades) – 4:05
 Interview with Quincy Jones #3 – 2:30
 "Intro to "Fly Away" – 0:08
 "Fly Away" (Michael Jackson) – 3:26

Singler 

 Juli 1987 – "I Just Can't Stop Loving You" USA #1 / UK #1
 September 1987 – "Bad" USA #1 / UK #3
 November 1987 – "The Way You Make Me Feel" USA #1 / UK #3
 Januar 1988 – "Man in the Mirror" USA #1 / UK #21
 April 1988 – "Dirty Diana" USA #1 / UK #4
 Juli 1988 – "Another Part of Me" USA #11 / UK #15
 September 1988 – "Smooth Criminal" USA #7 / UK #8
 Januar 1989 – "Leave Me Alone" UK #2
 Juni 1989 – "Liberian Girl" UK #13

Album fra 1987
Michael Jackson-album
Bad

Et bad er en begivenhed hvor hygiejne praktiseres med vand og sæbe iform af enten brusning (brusebad) eller nedsænkning (karbad).

Se også 

 Badedyr
 Badeand

Vask
Dagligliv
Badning
Bad (flertydig)

Bad har flere betydninger:

 Bad – et led i hygiejne.
 Bad (album) – et album af Michael Jackson.
 Bad (sang) – en sang af Michael Jackson.
Sizzla

Miguel Orlando Collins (født 17. april 1976), bedre kendt under artistnavnet Sizzla Kalonji, er en jamaicansk reggaemusiker.

Kontroverser 
Sizzla har været centrum for en del kontroverser på grund af det homofobiske indhold i visse af hans tekster, der begrundes i hans religion som praktiserende rastafarianer. Selv om han i 2007 underskrev den såkaldte "Reggae Compassionate Act", der gennem en afstandtagen fra vold mod homoseksuelle forsøgte at bilægge striden mellem flere jamaicanske reggae-musikere og europæiske kritikere, har han sidenhen udtalt, at han blot skrev under for ikke at miste koncertindtægter og at han stadig står bag sine tidligere homofobiske sange, der bl.a. opfordrer til at skyde og brænde homoseksuelle.

Discografi

Album 
 1995 – Burning up
 1997 – Praise Ye Jah
 1997 – Black Woman and Child  
 1998 – Kalonji (Europa) / Freedom Cry (U.S.A.)
 199 – Royal Son of Ethiopia
 1999 – Good Ways
 1999 – Be I Strong
 2000 – Bobo Ashanti
 Words of Truth (2000)
 2000 – Liberate Yourself
 2001 – Taking Over
 2001 – Rastafari Teach I Everything
 2001 – Black History
 2002 – Blaze Up the Chalwa
 2002 – Ghetto Revolutionary
 2002 – Up In Fire
 2002 – Da Real Thing
 2003 – Pure Love
 2003 – Rise To The Occasion
 2003 – Light Of My World
 2004 – Speak Of Jah
 2004 – Stay Focus'
 2004 – Jah Knows Best 2004 – Life 2004 – Bless - Peter ice fi no 2004 – Red Alert 2005 – Soul Deep 2005 – Burning Fire 2005 – Brighter Day 2006 – Jah Protect 2006 – Ain't Gonna See Us Fall 2006 – Waterhouse Redemption 2006 – Smoke Weed With 44 Rounds 2006 – The Overstanding''

Referencer

Se også 
 Dancehall

Eksterne henvisninger 
 Sizzla på MySpace 
 Det mest homofobiske sted i verden  
 Sizzla fængslet for at sværge på BBC News 
 Officielle hjemmeside 
 Biografi  på Greensleeves Records 

Reggaemusikere
Musikere fra Jamaica
Qi

Qi 氣 eller chi er siden tidlige tider i Kinas oldtid blevet brugt både om den luft vi indånder og om den universelle livsenergi. Men det er vigtigt at forstå at de ikke er det samme. Vi trækker alle vejret, det giver ilt. Men absorbering af qi i daoistisk sammenhæng kan, men behøver ikke, følge åndedrættet. De tre ord jing, qi og shen 精氣神 beskriver transformationen af universel livsenergi i mennesket. Bernhard Karlgrens ordbog for oldkinesisk Grammata Serica Recensa giver følgende betydninger: Jing 精: fin og ren ris, essens, sperma. Qi 氣: luft, åndedræt, damp, livsprincip. Shen 神: ånd. 
Kristoffer Schipper skriver, at jing 精 destilleres fra oprindelig universel qi, yuanqi 元氣. Jing er således komprimeret yuanqi, der synker ned og materialiseres i et område i underkroppen kaldet Cinnobermarken, Dantian 丹田. Når den oplagrede jing skal anvendes  bliver den igen luftformig. Så kaldes den blot qi 氣, og stiger opad gennem kæden af indre organer, hvor den til sidst bliver til shen 神, ånd.
Qi 氣 er det samme qi som i Qigong der kan oversættes som 'Energiarbejde'. Qi 氣 har også en central betydning i Tai Chi og traditionel kinesisk medicin.

Etymologisk betyder tegnet, i sin traditionelle form 氣 "damp" (气) fra "ris" (米) der koges.

Japansk Ki 
Qi 氣 hedder på japansk (ki).
Det japanske sprog indeholder mere end 11.442 forskellige måder hvor "ki" bruges i sammenhæng med andre tegn.
Ki anvendes især inden for japanske kampdiscipliner, f.eks. kampråbet kiai (氣合) i karate, kampkunsten aikido (合氣道 - "den harmoniske krafts vej"), endvidere tillige i healingsystemet Reiki (霊気).

Kilder 
 Schipper, Kristofer: The Taoist Body. University of California Press 1993.
 Bernhard Karlgren: Grammata Serica Recensa. Stockholm 1957.

Østerlandsk filosofi
Stanisław Wojciech Wielgus

Stanisław Wojciech Wielgus (født 23. april 1939) er ærkebiskop emeritus af Warszawa, Polen. Han blev tildelt posten som ærkebiskop af Pave Benedikt 16. d. 6. december 2006. Efter at være blevet indsat d. 5. januar 2007, indgav han sin afskedsbegæring allerede d. 7. januar 2007 – mindre end en time før den officielle indsættelsesceremoni. Hans afsked skyldes en skandale, hvori han beskyldes for at have samarbejdet med Służba Bezpieczeństwa – det hemmelige polske sikkerhedspoliti under det tidligere kommunistiske styre.

Wielgus blev efterfulgt som ærkebiskop af Kazimierz Nycz.

Noter 

Præster fra Polen
Katolske præster
Ærkebiskopper
Grevskabet Frijsenborg

Grevskabet Frijsenborg var et dansk grevskab oprettet 6. april 1672 af Mogens Friis (1623-1675), som var Hvid Ridder, rentemester og skatmester (finansminister), gehejmeråd, stiftamtmand over Aarhus Amt, lensgreve og lensbaron.

Det omfattede 22.000 tønder hartkorn fordelt på hele fire amter og bestående af hovedgårdene Frijsenborg, Jernit, Søbygård, Østergård, Favrskov, Lyngballe, Fuglsang, Frijsendal, Boller, Christiansminde, Thyrasminde og Møgelkær. Det var det største grevskab i Danmark. 

Slægten Friis uddøde imidlertid 1763, og godset har siden været i slægten Vinds eje. Slægten har taget navnet Krag-Juel-Vind-Frijs. Grevskabet ophørte at eksistere 1920 ved lensafløsningen, men Frijsenborg er stadig Danmarks største gods.

Besiddere af lenet 
 (1672-1675) Mogens Friis
 (1675-1699) Niels Friis
 (1699-1763) Christian Friis
 (1763) Christine Sophie Christiansdatter komtesse Friis
 (1763-1783) Erhard Wedel-Friis
 (1783-1799) Elisabeth Sophie komtesse Friis
 (1799) Sophie Magdalene von Gram, født komtesse Friis, gift Krag-Juel-Vind
 (1799-1815) Frederik Carl Krag-Juel-Vind-Frijs
 (1815-1849) Jens Christian Carl Krag-Juel-Vind-Frijs
 (1849-1882) Christian Emil Krag-Juel-Vind-Frijs
 (1882-1919) Mogens Christian Krag-Juel-Vind-Frijs

Se også 
 Frijsenborg

Frijsenborg
Frijsenborg
Ophørt i 1920
Sugekolbe

En sugekolbe (også kaldet en Büchnerkolbe) er en glasbeholder som benyttes i et kemilaboratorium. Kolben har omtrent samme facon som en konisk kolbe, bortset fra at den har en forgrening i halsen, der kan forbindes til en pumpe. Forgreningen kan være støbt som en del af glasset, eller være en aftagelig plasticforgrening med bløde gummilister i kanten for at sikre at sugekolben er lufttæt.

Sugekolben benyttes oftest sammen med en büchnertragt til at vaske et fast stof med, typisk som et trin i en oprensningsprocedure under en syntese. Stoffet placeres i tragten oven på et stykke filtrérpapir. Derefter tændes der for pumpen som er forbundet til kolben, hvorved der skabes et undertryk i kolben. Stoffet i tragten vaskes med et opløsningsmiddel, som det ikke er opløseligt i, ved at hælde opløsningsmidlet i tragten, hvorved det, pga. undertrykket, suges igennem og ned i kolben.

Kilder 
 

Kolber